
Független könyvvizsgálói jelentés 

Szentpéterszeg Község Önkormányzata 

2013 évi költségvetési rendelettervezetének véleményezéséről.
Címzett: Szentpéterszeg Község Önkormányzat Képviselőtestülete
                4121. Szentpéterszeg, Kossuth u. 45.
I.

Bevezetés

Elvégeztem Szentpéterszeg Község Önkormányzata 2013 évi költségvetési rendelettervezetének a véleményezését, ahol a bevételek és kiadások egyező főösszege 126948 ezer Ft. A költségvetési rendelettervezet elkészítése a Polgármesteri Hivatal vezetésének a felelőssége. A könyvvizsgáló felelőssége a 2013 évi költségvetési rendelettervezet véleményezésére terjedt ki.

A könyvvizsgálatot a vonatkozó „Nemzeti Könyvvizsgálói Standardok, az Államháztartás szervezetei könyvvizsgálatának speciális szempontjai – 2003.” dokumentumok költségvetési rendelettervezet véleményezésére kialakított előírásai alapján, valamint a hatályos jogszabályi rendelkezések alapján végeztem.

Az önkormányzati gazdálkodás kiemelt fontosságú alapdokumentuma az éves költségvetés, amelyben a település lakosságának a képviselői egész évre meghatározzák a gazdálkodással kapcsolatos legfontosabb feladatokat, azok kereteit, az egyes ellátási formákban a szükséglet kielégítés mértékét.

A költségvetési rendelet egyben felhatalmazás is az önkormányzat vezetése részére, hogy a tervezett bevételek beszedése, illetve a kiadások érdekében a szükséges intézkedéseket tegyék meg.

II. 

Könyvvizsgálat végrehajtása, könyvvizsgálói megállapítások

Megvizsgáltam a képviselő testület elé terjesztett 2013. évi költségvetési rendelettervezetet és a kapcsolódó dokumentumokat, amelyekkel kapcsolatos véleményemet a következőkben ismertetem:

1.) Előzmények:

A 2013 évi költségvetés tervezésének alapvető feladatait az alábbi jogszabályok tartalmazzák:

· 2012. évi CCIV Törvény Magyarország 2013. évi központi költségvetéséről

· 2011. évi CXCV. Törvény az államháztartásról (Áht)

· 368/2011. (XII. 31.) Korm. rendelete az államháztartásról szóló törvény végrehajtásáról (Ávr)
· 1990. évi LXV. törvény a helyi önkormányzatokról (Ötv)
· 2011. évi CLXXXIX. Törvény Magyarország helyi önkormányzatairól
· 2011. évi CXCIV. Törvény Magyarország stabilitásáról (Stabilitási törvény)
· 2011. évi CXCVI. Törvény a nemzeti vagyonról
2.) A könyvvizsgálat célja:
Szentpéterszeg Község Önkormányzat 2013. évi költségvetési rendelettervezete és azok mellékleteinek a vizsgálata, abból a szempontból, hogy minden lényeges összefüggést tartalmaznak –e illetve megfelelnek –e,  a hatályos jogszabályi előírásoknak. 

3.) A költségvetési rendelettervezet véleményezése és annak tapasztalatai:
A rendelettervezet, valamint a kapcsolódó munkarészek véleményezését alapvetően törvényességi, illetve szabályszerűségi szempontok alapján végeztem.

a.) Könyvvizsgálói ellenőrzés:

A könyvvizsgálat során ellenőriztem, hogy 

· a költségvetési rendelettervezet a 2013. évre vonatkozó koncepcióban megfogalmazott alapelvek figyelembevételével készült-e, 

· a költségvetési rendelettervezet a hatályos jogszabályokban, előirt szerkezetben és részletezettséggel tartalmazza-e a bevételeket és a kiadásokat,

· a tervezetet az illetékes intézményvezetőkkel egyeztették - e, a megállapodásokat írásban rögzítették – e,  előfordultak – e  lényeges  véleménykülönbségek,  azt  jelezték- e   az előterjesztés indoklási részében,
· a rendelettervezet tartalmazza-e mindazokat a döntési javaslatokat, amelyek a költségvetés végrehajtásához szükségesek,

· a köztisztviselők és a közalkalmazottak díjazására vonatkozó előirányzatokat a vonatkozó központi, illetve helyi szabályok alapján tervezték-e, a megfelelő érdekegyeztetések megtörténtek-e,

· a költségvetési rendelettervezettel egyidejűleg benyújtották – e, azokat a kapcsolódó rendelettervezeteket dokumentumokat), amelyek a javasolt előirányzatokat megalapozzák,

· az előirt határidőket betartották-e,

· várhatóan, hogyan alakul az önkormányzat pénzügyi helyzete, különös tekintettel az adósságot keletkeztető ügyleteket illetően.
b.)A vizsgálat megállapításai:
A könyvvizsgálat az adatok összehasonlítása kapcsán megállapította, hogy 

· a rendelettervezet információ alapvetően összhangban vannak az elfogadott 2013. évi költségvetési koncepció alapelveivel. 

· A tervezés időszakában már ismertek voltak a támogatások, kiegészítések, valamint az államháztartáson belülről átvett pénzeszközök értékei.

· A rendelettervezet szerkezetében és részletezettségében is alapvetően megfelel a vonatkozó törvények és kormányrendelet kötelező előírásainak.
· Az informatikai segítséggel (számítógépes programmal) készített rendelettervezet a hatályos jogszabályokban valamennyi kötelezően előírt szerkezeti elemet tartalmaz. 

· A költségvetés tervezése során sem általános, sem céltartalékot nem képeztek.
· A költségvetési rendelettervezet megfelelő adatait az intézmények vezetőivel egyeztették. Az egyeztető tárgyalásokról írásos jegyzőkönyvek készültek, amelyek tartalmazzák az intézményi költségvetési irányszámokat. 

· Az alkalmazottak munkatársak díjazására vonatkozó tervszámítások ugyancsak szabályszerűn történtek.

·  Az érdekképviseleti szervekkel a költségvetési javaslat a képviselőtesti ülés időpontjáig megtárgyalásra került.

· A rendelettervezet tartalmazza azokat az alapvető szabályozásokat, amelyek a költségvetés végrehajtásához szükségesek. (pl. az előirányzat módosításra vonatkozó szabályok, gazdálkodási szabályok, a költségvetés végrehajtásának ellenőrzése, stb.)

· A 2013. évi költségvetési rendelettervezetet az önkormányzat vezetése határidőben nyújtotta be a képviselőtestület részére.
· A rendelettervezetet a képviselőtestület a 2013. március 13-i ülésén tárgyalja.
· A 2013. évi költségvetési előirányzat megalapozásához kapcsolódó intézkedéseit, rendeleteit az önkormányzat részben a képviselő testületi ülésén, részben a későbbiekben tárgyalja.
c.)Egyéb megállapítások:

· A rendelettervezetben a költségvetési egyensúly (a kiadások és a bevételek számszaki egyezősége) biztosított.

· A rendelettervezet egyes pontjaihoz kapcsolódó adatok szúrópróbaszerű vizsgálata során a hivatkozott mellékletekben közölt adatokkal adategyezőséget tapasztaltam. 

III.

Összefoglaló vélemény a könyvvizsgálói jelentéshez

A jelentésben foglaltaknak megfelelően elvégeztem Szentpéterszeg Község Önkormányzata 2013. évi költségvetési rendelettervezetének a véleményezését.

Összességében elmondható, hogy az önkormányzat a bevételeket és kiadásokat reálisan, a lehetőségeinek függvényében tervezte meg.

Az önkormányzat előterjesztésében foglaltak szerint: a 2013. évre megfogalmazott költségvetési alapelvek a következők:
· Takarékos, átlátható és biztonságos működtetés.

· A kötelezően ellátandó feladatok biztosítása.

· A szociálisan rászorultak támogatása.

· Az elindított beruházások megvalósítása, a forrás biztosítása.

· Tudatos településüzemeltetés és fejlesztés.

· Az önkormányzat többségi tulajdonában lévő gazdasági társaságok részvétele az önkormányzati feladatok ellátásában.

· Pályázatok figyelése, kapcsolódás az aktuális pályázatokhoz, a pályázatok önrészének megteremtése..
A 2013 évi  költségvetés tervezete hiányt nem mutat. 
Megítélésem szerint az önkormányzat 2013 évi költségvetési rendelettervezete célkitűzéseiben, a kiadási és a bevételi előirányzatok vonatkozásában is megalapozott, megfelel a jogszabályi előírásoknak, ezért azokkal egyetértek, s a képviselőtestület által történő elfogadásával egyetértek.

Jelentés készült: 2 példányban
Jelentést kapják:

· Polgármester

· Irattár

Debrecen 2013. március 11.
Reszler György

